**ԱՄՓՈՓԱԹԵՐԹ**

**«ԳՈՐԾԱԶՈւՐԿ ԱՆՁԱՆՑ ԶԲԱՂՎԱԾՈւԹՅԱՆ ԱՊԱՀՈՎՄԱՆ ՄԻՋՈՑԱՌՈւՄԸ ՀԱՍՏԱՏԵԼՈւ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈւԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. ՀՀ տարածքային կառավարման և ենթակառուցվածքների նախարարություն** | 29.03.2022 թ. |
| N ԳՍ//7618-2022 |
| 1. Նպաստառու ընտանիքի գործազուրկ անձանց զբաղվածության ապահովման միջոցառման նկարագրի 2-րդ կետով սահմանվում է, որ Միջոցառման շրջանակում միանվագ փոխհատուցում է տրամադրվում այն իրավաբանական անձին կամ անհատ ձեռնարկատիրոջը (այսուհետ՝ գործատու), որն առնվազն մեկ տարի ժամկետով, նորմալ աշխատաժամանակի ռեժիմով (մեկ դրույքով) աշխատանքային պայմանագիր է կնքում այն նպաստառու գործազուրկ անձի հետ, որը մինչև սույն միջոցառման շրջանակներում աշխատանքի ընդունվելը «Եկամտային հարկի, շահութահարկի և սոցիալական վճարի անձնավորված հաշվառման համակարգում» առկա տեղեկատվության հիման վրա վերջին երեք ամսվա ընթացքում չի հանդիսացել հարկ վճարող։ Կարծում ենք պարզաբանման կարիք ունի, թե ինչն է հիմք հանդիսացել, որ երեք ամիսն է սահմանվել հարկ վճարող չհանդիսանալու ժամանակահատված։ | Ընդունվել է։  Նախագծի 3-րդ (ներկայիս 4-րդ) կետը վերախմբագրվել է։ |
| **ՀՀ Արմավիրի մարզ**  1. Առաջարկում ենք հաշմանդամություն ունեցող անձի կամ նպաստառու գործազուրկ անձի աշխատանքի տեղավորման դեպքում գործատուի և շահառուի միջև կնքել աշխատանքային պայմանագիր՝ առնվազն երկու տարի ժամկետով: | Չի ընդունվել։  Հաշմանդամություն ունեցող անձի կամ գործազուրկի աշխատանքի տեղավորման դեպքում գործատուի և շահառուի միջև կնքվող աշխատանքային պայմանագրի ժամկետը պայմանավորված է ծրագրի ֆինանսավորման ժամկետով, որը ևս 1 տարի է։ Եթե պայմանագրի ժամկետը սահմանվի 2 տարի, այդ պարագայում գործատուները հետաքրքրություն չեն ցուցաբերի ծրագրի նկատմամբ։ |
| **2. Հայաստանի Արհմիությունների կոնֆեդերացիա** | 29.03.2022 թ. |
| N 05-01/8 |
| 1. Առաջարկություններ չկան։ |  |
| **3. ՀՀ էկոնոմիկայի նախարարություն** | 05.04.2022 թ. |
| N 01/4721-2022 |
| **«Նպաստառու ընտանիքի գործազուրկ անձանց զբաղվածության ապահովման միջոցառումը հաստատելու մասին» Կառավարության որոշման նախագծի՝**  1. Հավելվածի 3-րդ կետով սահմանվում է, որ միջոցառման շրջանակներում աշխատանքի ընդունած յուրաքանչյուր անձի համար գործատուին վճարվում է միանվագ փոխհատուցում 300 000 դրամի չափով։ Անհրաժեշտ է հստակեցնել, թե ինչ հաշվարկների հիման վրա է սահմանվել փոխհատուցման՝ 300 000 դրամ չափը։ | Ընդունվել է։  Միանվագ փոխհատուցման գումարը 300 000 () սահմանվել է այն նկատառումով, որ գործազուրկ անձին նույնիսկ նվազագույն աշխատավարձ տալու դեպքում կատարված ծախսը հարկերի տեսքով 1 տարվա ընթացքում վերադառնա ՀՀ պետական բյուջե։ Մասնավորապես, նվազագույն աշխատավարձի դեպքում պահումները կազմում են շուրջ 25 000 դրամ, իսկ 12 ամսվա ընթացքում պետական բյուջե տվյալ անձի մասով մուտքագրվող գումարը կազմում է 300 000 դրամ։  Միաժամանակ հարկ է նշել, որ 16.08.2022 թ․-ին տեղի ունեցած Նախարարական սոցիալական կոմիտեի նիստի ընթացքում քննարկման արդյունքներով՝ 300 000 դրամը փոխարինվել է 350 000 դրամով։ |
| 2. Հավելվածի 6-րդ կետում սահմանված է դրույթ, ըստ որի գործատուին տրամադրված միանվագ փոխհատուցման գումարը ենթակա է վերադարձման, եթե աշխատանքային պայմանագիրը լուծվում է գործատուի նախաձեռնությամբ սեզոնային աշխատանքով ապահովման դեպքում՝ մինչև տվյալ գործատուի մոտ աշխատած ժամանակահատվածի 12 ամիսը լրանալը։ Այսպիսով` ստացվում է, եթե գործատուն աշխատանքային պայմանագիր է կնքում աշխատողի հետ սեզոնային աշխատանք իրականացնելու նպատակով, և վերջինիս տևողությունը օրինակ՝ 6 ամիս է, ապա գործատուն պարտավորվում է վերադարձնել միանվագ փոխհատուցման գումարը՝ հաշվի առնելով այն հանգամանքը, որ գործատուի և աշխատողի միջև կնքված պայմանագրով արդեն իսկ կատարվել են երկկողմ պարտավորվածությունները։  Աշխատանքային օրենսգրքի 100-րդ հոդվածի 1-ին մասի համաձայն՝ սեզոնային է համարվում այն աշխատանքը, որը բնակլիմայական պայմանների պատճառով կատարվում է ոչ թե ամբողջ տարին, այլ ութ ամիսը չգերազանցող որոշակի ժամանակահատվածում (սեզոնում), և որը սահմանված է սեզոնային աշխատանքների ցանկով:  Հաշվի առնելով վերը նշված դրույթը` Նախագծով առաջարկվող իրավակագավորումներն անհրաժեշտ է համապատասխանեցնել Աշխատանքային օրենսգրքի 100-րդ հոդվածին։ | Ընդունվել է։  Նախագծի հավելվածի 6-րդ կետը հանվել է։ |
| 3. Միևնույն ժամանակ հայտնում ենք, որ համաձայն «Նորմատիվ իրավական ակտերի մասին» օրենքի՝ նորմատիվ իրավական ակտը կարող է պարունակել նախաբան, որը սահմանում է իրավական ակտի ընդունման նպատակներն ու պատճառները: Նախաբանը չի շարադրվում առանձին հոդվածով, չի համարակալվում և չի բաժանվում հոդվածների (կետերի): Նախաբանով չեն սահմանվում նորմատիվ դրույթներ: Ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: Վերոգրյալով պայմանավորված՝ առաջարկում ենք նախաբանում հստակ նշել իրավական ակտի ընդունման լիազորող նորմը։ | Ընդունվել է։ |
| **4. ՀՀ տարածքային կառավարման և ենթակառուցվածքների նախարարություն** | 06.04.2022 թ. |
| N ԳՍ//8334-2022 |
| **Երևանի քաղաքապետարան**  Առաջարկություններ չկան։ |  |
| **5. ՀՀ ֆինանսների նախարարություն** | 07.04.2022 թ. |
| N 01/8-3/5789-2022 |
| 1. Ներկայացված Նախագծով առաջարկվում է սոցիալական աջակցության ոլորտի «Զբաղվածության» ծրագրում ներդնել նոր միջոցառում, որի նպատակն է նպաստառու ընտանիքների գործազուրկ անձանց համար ստեղծել բավարար պայմաններ՝ վերջիններիս զբաղվածության և աշխատանքով ապահովման խնդիրների լուծման համար: Այս համատեքստում ներկայացված Նախագծում և դրանց կից հիմնավորման մեջ բացահայտված չեն շահառուների այն խումբը, որոնք իրենց մասնագիտական կամ ունեցած հմտություններին համապատասխան պահանջված են ներկա աշխատաշուկայում և կարող են բավարարել պոտենցիալ գործատուների կարիքները: Նախագծում բացակայում են գնահատականներ, որոնք թույլ կտային պատկերացումներ կազմել տվյալ նախագծի ընդունման դեպքում դրանց միջնաժամկետ հատվածում պետական բյուջեի վրա ֆինանսական ազդեցության, պետության կողմից տվյալ ծրագրերի ֆինանսավորման դեպքում նպատակային ցուցանիշների վերջնարդյունքի, ինչպես նաև սոցիալական ոլորտի վրա նման ծրագրերի իրականացման դեպքում շահառուների քանակական և որակական չափանիշների ազդեցության գնահատականի վերաբերյալ: | Չի ընդունվել։  Նախագծով հաստատվելիք միջոցառումը կրում է պիլոտային բնույթ, որի արդյունքներով կիրականացվի ազդեցության գնահատում։ |
| 2. Հարկ ենք համարում նշել, որ պարզաբանման կարիք ունեն այն չափանիշները և դրանցով պայմանավորված հաշվարկման սկզբունքները, որոնցից ելնելով ներկայացված Նախագծում առաջարկվում է նախատեսել փոխհատուցում՝ նպաստառու գործազուրկների մասով գործատուներին միանվագ 300.0 հազ. դրամի փոխհատուցման չափով: Կարծում ենք, որ առանց բավարար գնահատականների նման չափաքանակների սահմանումը՝ գործընթացի նկատմամբ վերահսկողության բացակայության պարագայում իր մեջ պարունակում է բազմաթիվ ռիսկեր: | Չի ընդունվել։  Միանվագ փոխհատուցման գումարը 300 000 դրամ սահմանվել է այն նկատառումով, որ գործազուրկ անձին նույնիսկ նվազագույն աշխատավարձ տալու դեպքում կատարված ծախսը հարկերի տեսքով 1 տարվա ընթացքում վերադառնա ՀՀ պետական բյուջե։ Մասնավորապես, նվազագույն աշխատավարձի դեպքում պահումները կազմում են շուրջ 25 000 դրամ, իսկ 12 ամսվա ընթացքում պետական բյուջե տվյալ անձի մասով մուտքագրվող գումարը կազմում է 300 000 դրամ։  Միաժամանակ հարկ է նշել, որ 16.08.2022 թ․-ին տեղի ունեցած Նախարարական սոցիալական կոմիտեի նիստի ընթացքում քննարկման արդյունքներով՝ 300 000 դրամը փոխարինվել է 350 000 դրամով։ |
| 3. Միաժամանակ հայտնում ենք, որ Նախագծի նախաբանում կատարված հղումը չի բխում ՀՀ կառավարության և ՀՀ վարչապետի որոշումների նախագծերի ընդունման գործընթացում իրավական հիմնավորվածության, մասնավորապես՝ լիազորող նորմերի հաճախակի բացակայության հետ կապված խնդիրը կարգավորելու առնչությամբ ՀՀ վարչապետի կողմից տրված 2021 թվականի նոյեմբերի 02-ի թիվ 02/10.3/37766-2021 հանձնարարականի պահանջներից: Մասնավորապես, Նախագծի նախաբանում որպես լիազորող նորմ նշված է Հայաստանի Հանրապետության Սահմանադրության 83-րդ հոդվածը, որը ունի բոլորովին այլ բովանդակություն:  Նկատի ունենալով վերոգրյալը՝ գտնում ենք, որ Նախագծի նախաբանում կատարված հղումը չի հանդիսանում առաջարկվող նորմատիվ իրավական ակտի ընդունման լիազորող նորմ, ինչով պայմանավորված Նախագծի նախաբանում անհրաժեշտ է հղում կատարել այն նորմին, որով ՀՀ կառավարությունը լիազորվում է ընդունել առաջարկվող կարգավորումները: | Ընդունվել է։ |
| **6. ՀՀ արդարադատության նախարարություն** | 31.05.2022 թ. |
| N //23714-2022 |
| 1. Նախագծով հաստատված Հավելվածի (այսուհետ՝ Հավելված) 3-րդ կետի համաձայն՝ միջոցառման շրջանակում միանվագ փոխհատուցում է տրամադրվում այն իրավաբանական անձին կամ անհատ ձեռնարկատիրոջը (այսուհետ՝ գործատու), որն առնվազն մեկ տարի, **իսկ սեզոնային աշխատանքի դեպքում՝ 12 ամիս ժամկետով,** նորմալ աշխատաժամանակի ռեժիմով (մեկ դրույքով) աշխատանքային պայմանագիր է կնքում այն գործազուրկի հետ որը մինչև սույն միջոցառման շրջանակներում աշխատանքի ընդունվելը «Եկամտային հարկի, շահութահարկի և սոցիալական վճարի անձնավորված հաշվառման համակարգում» առկա տեղեկատվության հիման վրա վերջին երեք ամսվա ընթացքում չի հանդիսացել հարկ վճարող։  Հայաստանի Հանրապետության աշխատանքային օրենսգրքի 100-րդ հոդվածի 1-ին մասը նախատեսում է, որ սեզոնային է համարվում այն աշխատանքը, որը բնակլիմայական պայմանների պատճառով կատարվում է ոչ թե ամբողջ տարին, **այլ ութ ամիսը չգերազանցող** որոշակի ժամանակահատվածում (սեզոնում), և որը սահմանված է սեզոնային աշխատանքների ցանկով:  Վերը նշվածից հետևում է, որ օրենսդիրը հստակ սահմանել է սեզոնային աշխատանքային պայմանագրի կնքման առավելագույն՝ ութ ամիսը չգերազանցող ժամկետ, մինչդեռ Հավելվածով սեզոնային աշխատանքային պայմանագրի կնքման ժամկետ սահմանվել է 12 ամիսը:  Հաշվի առնելով վերոգրյալը՝ հայտնում ենք, որ անհրաժեշտ է վերը նշված դրույթը խմբագրել՝ համապատասխանեցնելով ՀՀ աշխատանքային օրենսգրքի 100-րդ հոդվածի պահանջին:  Այս համատեքստում հարկ է նկատի ունենալ, որ վերանայման կարիք ունի նաև Հավելվածի 7-րդ կետը: | 1. Ընդունվել է։ |
| 2. Հավելվածի 2-րդ կետում նշված «իր գտնվելու վայրում» բառերն անհրաժեշտ է փոխարինել «կենտրոնի գտնվելու վայրում» բառերով: | 2. Ընդունվել է։ |
| 3. Հավելվածի 4-րդ կետում նշված «250.0 հազար», «300.0 հազար» բառերն առաջարկում ենք փոխարինել «250 հազար», «300 հազար» բառերով՝ տարընկալումներից խուսափելու նպատակով: | 3. Ընդունվել է։ |
| **7. Հայաստանի գործատուների հանրապետական միություն** |  |
|  |
| Սահմանված ժամկետում կարծիք չի ստացվել։ |  |
| **Նախագիծը տեղադրվել է www.e-draft.am կայքում` հանրային քննարկման նպատակով** |  |
| Հանրային քննարկման դնելու արդյունքում «Գործազուրկների զբաղվածության ապահովման միջոցառումը հաստատելու մասին» ՀՀ կառավարության որոշման նախագծի վերաբերյալ առաջարկություն չի ներկայացվել: |  |
| **8. ՀՀ վարչապետի աշխատակազմի սոցիալական հարցերի վարչություն** | 14.07.2022 թ. |
| N 01/11.4/24301-2022 |
| 1. Համաձայն «Գործազուրկների զբաղվածության ապահովման միջոցառումը հաստատելու մասին» ՀՀ կառավարության որոշման նախագծի 2-րդ կետի 3-րդ ենթակետի՝ միջոցառումը որպես զբաղվածության պետական ծրագիր պետք է դառնա միայն 2024թ.-ի դեկտեմբերի 3-րդ տասնօրյակում միջոցառման իրականացման վերջնական գնահատումից հետո: «Զբաղվածության մասին» ՀՀ օրենքի (այսուհետ՝ օրենք) 21-րդ հոդվածով սահմանվում են գործազուրկի՝ զբաղվածության պետական ծրագրերում ընդգրկման ուղղությունները: Հետևաբար լրացուցիչ քննարկման կարիք ունի նման որոշման ընդունման իրավական հիմքը: | 1. Ընդունվել է։  Նախագծում «միջոցառում» բառը փոխարինվել է «ծրագիր» բառով։ |
| 2. Որոշման նախագծի 2-րդ կետի 2-րդ ենթակետով նախատեսվում է մինչև 15.02.2023 թ.-ը իրականացնել 2022 թ.-ին միջոցառման իրականացման ընթացիկ գնահատում, որից հետո միայն ՀՀ 2023 թվականի պետական բյուջեում կնախատեսվեն ֆինանսական միջոցներ: Կետը խմբագրման կարիք ունի, քանի որ 2023 թվականի պետական բյուջեն մինչ այդ արդեն իսկ ընդունված է լինելու: | 2. Ընդունվել է։  Նախագծի 2-րդ կետի 2-րդ ենթակետը հանվել է։ |
| 3. Որոշման նախագծի 2-րդ կետի 3-րդ ենթակետով նախատեսվում է 2024 թ.-ի դեկտեմբերի 3-րդ տասնօրյակում իրականացնել 2022 թ.-ին միջոցառման իրականացման վերջնական գնահատում: Անհասկանալի է նման ձևակերպումը, քանի որ ենթադրաբար 2023 թվականին պետք է շարունակվի միջոցառումը, հետևաբար անհասկանալի է, թե ինչու է միայն 2022 թվականի արդյունքների գնահատում իրականացվելու: | 3. Ընդունվել է։  Նախագծի 2-րդ կետի 3-րդ ենթակետը խմբագրվել է։ |
| 4. Լրացուցիչ հիմնավորման կարիք ունի հավելվածի 3-րդ կետով՝ ծրագրին մասնակցող գործատուների համար սահմանվող պահանջները: | 4. Ընդունվել է։ |
| 5. Հավելվածի 4-րդ կետով նախատեսվում է, որ գործազուրկի հետ աշխատանքային պայմանագիրը կնքվում է նորմալ աշխատաժամանակի ռեժիմով (1 դրույքով)՝ 1 տարի ժամկետով: Համաձայն օրենքի 4-րդ հոդվածի 3-րդ մասի՝ **գործազուրկը** տարիքային կենսաթոշակի իրավունք տվող տարիքը չլրացած՝ աշխատանք փնտրող....... անձն է: Նույն հոդվածի 2-րդ մասի համաձայն՝ **աշխատանք փնտրող** անձը **16 տարին լրացած անձն է**, որը........ : ՀՀ աշխատանքային օրենսգրքի 140-րդ հոդվածի 1-ին մասով սահմանվում են կրճատ աշխատաժամանակի դեպքերը, որի 5-րդ մասով նախատեսվում է նաև 16-18 տարեկանների դեպքը: Հաշվի առնելով վերոնշյալ դիտարկումները՝ նախագծով նախատեսված՝ նորմալ աշխատաժամանակի ռեժիմով (1 դրույքով) աշխատանքային պայմանագրի կնքման դրույթը վերանայման կարիք ունի: | 5. Չի ընդունվել։  ՀՀ աշխատանքային օրենսգրքի 140-րդ հոդվածի համաձայն՝ կրճատ աշխատաժամանակի ռեժիմը տվյալ կատեգորիայի աշխատողների համար համարվում է նորմալ աշխատաժամանակի տևողություն։ Միաժամանակ, տարընկալումներից խուսափելու նպատակով նախագծի հավելվածի 4-րդ կետը հստակեցվել է։ |
| 6. Անհասկանալի է հավելվածի 4-րդ կետով՝ նպաստառու գործազուրկին սեզոնային աշխատանքով ապահովելու դեպքում աշխատանքային պայմանագրի կնքումը 8 ամիս տևողությամբ սահմանելու դրույթը: | 6. Չի ընդունվել։  Սահմանված դրույթը պայմանավորված է ընտանիքների անապահովության գնահատման համակարգում հաշվառված «գործազուրկ» և «սեզոնային ժամանակավոր աշխատանք կատարող անձ» սոցիալական խմբերի ամրագրման առանձնահատկություններով։ |
| 7. Չնայած հիմնավորմամբ ներկայացված պարզաբանմանը՝ լրացուցիչ քննարկման կարիք ունի հավելվածի 5-րդ կետով գործազուրկին և նպաստառու գործազուրկին աշխատանքի տեղավորման դեպքում գործատուին տրվող միանվագ փոխհատուցման չափի տարբերակված մոտեցումը: | 7. Չի ընդունվել։  Գործատուին տրամադրվող միանվագ փոխհատուցման չափի տարբերակված մոտեցումը պայմանավորված է այն հանգամանքով, որ ոլորտային գերակայություն է համարվում նպաստառու ընտանիքների աղքատության հաղթահարումը՝ նրա գործազուրկ անդանի աշխատանքի տեղավորման հնարավորությունների մեծացման միջոցով, որն ամրագրված է նաև ՀՀ կառավարության 2021-2026 թթ. ծրագրի«4.6 Աշխատանք և սոցիալական պաշտպանություն» բաժնում։ |
| 8. Հավելվածի 8-րդ կետում առաջարկում ենք հստակ նշել միանվագ փոխհատուցումը տրամադրելու ժամկետը՝ առանց տարբերակներից որևէ մեկի ընտրության նախապատվության՝ հաշվի առնելով նաև այն, թե ինչ սկզբունքով է որոշվելու որ գործատուին է տրամադրվելու 1-ին, իսկ որին՝ 2-րդ տարբերակով: | 8. Ընդունվել է։  Հավելվածի 8-րդ (ներկայիս 9-րդ) կետը խմբագրվել է։ |
| 9. 8-րդ դիտարկման շրջանակում խնդրահարույց է նաև հավելվածի 9-րդ կետն այն իմաստով, որ պայմանագիրը ժամկետից շուտ լուծվելու դեպքում միանվագ գումարը ենթակա է վերադարձման՝ սահմանելով դրա չվերադարձման դեպքերը: Հետևաբար, եթե տարածքային կենտրոնը մի գործատուին վճարի ժամկետի սկզբում, ապա ըստ բացառության դեպքերի պայմանագրի լուծման պարագայում այն ենթակա չի լինի վերադարձման, իսկ 9-րդ կետի 2-րդ ենթակետի ընտրության պարագայում այդ գումարը գործատուին չի վճարվի: | 9. Ընդունվել է։  Նախագծի հավելվածի 9-րդ կետը հանվել է։ |
| 10. Հավելվածի 9-րդ կետի 2-րդ ենթակետում առաջարկում ենք գործազուրկի նախաձեռնությամբ աշխատանքային պայմանագրի լուծման պարագայում բացառություններ սահմանել՝ հիմք ընդունելով ՀՀ աշխատանքային օրենսգրքի 112-րդ հոդվածը: | 10. Ընդունվել է։  Նախագծի հավելվածի 9-րդ կետը հանվել է։ |
| 11. Հավելվածի 9-րդ կետի 3-րդ ենթակետն առաջարկում ենք ևս մեկ անգամ վերանայել՝ հնարավորության դեպքում սահմանելով բացառություններ: | 11. Ընդունվել է։  Նախագծի հավելվածի 9-րդ կետը հանվել է։ |
| 12. Հավելվածի 10-րդ կետերում անհրաժեշտ է հստակեցնել, թե տարածքային կենտրոնի կողմից ինչ կարգով է իրականացվելու մոնիթորինգը: | 12. Ընդունվել է։ |
| 13. Նախագծի վերաբերյալ բացակայում է հանրային քննարկման տեղեկանքը՝ համաձայն Կառավարության 25.02.2021 թ. N 252-Լ որոշմամբ հաստատված հավելվածի 20-րդ կետի 4-րդ ենթակետի և Կառավարության 10.10.2018 թ. N 1146-Ն որոշմամբ հաստատված հավելվածի 3-րդ կետի:  Հաշվի առնելով նախագծի վերաբերյալ վերոնշյալ դիտարկումները՝ առաջարկում ենք ևս մեկ անգամ քննարկել նախագծի նպատակահարմարությունը: | 13. Չի ընդունվել։  Նախագծի հանրային քննարկման տեղեկանքը ՀՀ վարչապետի աշխատակազմ է ներկայացվել մեր 02.06.2022 թ. N ՄՆ/ԺՍ-2-1/14711-2022 գրությամբ։ |
| **9. ՀՀ վարչապետի աշխատակազմի կարգավորման ազդեցության գնահատման վարչություն** | 14.07.2022 թ. |
| N 01/11.4/24301-2022 |
| «Գործազուրկների զբաղվածության ապահովման միջոցառումը հաստատելու մասին» ՀՀ կառավարության որոշման նախագծի Հավելվածով հաստատվող գործազուրկների զբաղվածության ապահովման միջոցառմամբ նախատեսվում է յուրաքանչյուր գործազուրկի աշխատանքի տեղավորման համար գործատուին վճարել 250 000 դրամի չափով, իսկ նպաստառու գործազուրկի (այդ թվում նաև՝ սեզոնային աշխատանքի ապահովման համար) աշխատանքի տեղավորման համար՝ 300 000 դրամի չափով միանվագ փոխհատուցում։  Հարկ է նշել, որ գործազուրկի կարգավիճակ կարող են ստանալ բոլոր այն անձինք, ովքեր բավարարում են «Զբաղվածության մասին» օրենքի 4-րդ հոդվածի 1-ին մասի 3-րդ կետի պահանջներին, ովքեր տարբեր պատճառներով չունեն զբաղվածություն, սակայն որոշ գործազուրկ անձիք՝ պայմանավորված աշխատաշուկայում իրենց մրցունակության մակարդակով, այնուամենայնիվ, համեմատաբար ավելի մեծ հնարավորություն ունեն տեղավորվել աշխատանքի, քան նույն օրենքի 22-րդ հոդվածով անմրցունակ որոշարկված գործազուրկ անձիք: Ուստի, պետության կողմից տրամադրվող ֆինանսական հատկացումները խնայելու և առավել հասցեական դարձնելու նպատակով առաջարկում ենք սույն կարգավորումը տարածել բացառապես օրենքով սահմանված կարգով անմրցունակ որոշարկված գործազուրկ անձանց վրա: | Ընդունվել է ի գիտություն։  Ձեր առաջարկում նշված տրամաբանությունից ելնելով է, որ նախագծով առաջարկվել է տարանջատել նպաստառու ընտանիքի գործազուրկ անդամներին, որոնք օրենսդրության համաձայն լինելով աշխատաշուկայում անմրցունակ գործազուրկ անձինք, եթե սույն ծրագրի աջակցությամբ ընդունվեն աշխատանքի, ապա գործատուներին տրվող միանվագ աջակցությունը կլինի 350 000 դրամ՝ 250 000 դրամի փոխարեն։ Միաժամանակ, ընդհանուր առմամբ, գործազուրկի կարգավիճակ ունեցողներին աշխատանքի տեղավորելու դեպքում գործատուներին միանվագ փոխատուցում՝ այն է 250 000 դրամի չափով, նախատեսելու սույն նախագծով առաջարկվող կարգավորումը բխում է ՀՀ կառավարության 2021-2026 թթ. ծրագրի«4.6 Աշխատանք և սոցիալական պաշտպանություն» բաժնի դրույթներից։ |